CELEX: 62015TA0145
Language: sl
Date: 2017-02-16 00:00:00
Title: Zadeva T-145/15: Sodba Splošnega sodišča z dne 16. februarja 2017 – Romunija/Komisija (EKJS in EKSRP — Ukrepi v zvezi s površino — Odhodki, izključeni iz financiranja — Pavšalni finančni popravki — Člen 52 Uredbe (EU) št. 1306/2013 — Obveznost obrazložitve — Sorazmernost)

3.4.2017   
            
            
               SL
            
            
               Uradni list Evropske unije
            
            
               C 104/45
            
         Sodba Splošnega sodišča z dne 16. februarja 2017 – Romunija/Komisija
   (Zadeva T-145/15) (1)
   
   ((EKJS in EKSRP - Ukrepi v zvezi s površino - Odhodki, izključeni iz financiranja - Pavšalni finančni popravki - Člen 52 Uredbe (EU) št. 1306/2013 - Obveznost obrazložitve - Sorazmernost))
   (2017/C 104/63)
   Jezik postopka: romunščina
   
      Stranki
   
   
      Tožeča stranka: Romunija (zastopniki: sprva R.-H Radu, V. Angelescu, R. Mangu, D. Bulancea, N. Horumbă, E. Mierlea in T. Crainic, nato pa R.-H Radu, V. Angelescu, R. Mangu, N. Horumbă, E. Mierlea in T. Crainic, agenti)
   
      Tožena stranka: Evropska komisija (zastopnika: A. Biolan in G. von Rintelen, agenta)
   
      Predmet
   
   Predlog na podlagi člena 263 PDEU za razglasitev delne ničnosti izvedbenega sklepa Komisije (EU) 2015/103 z dne 16. januarja 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2015, L 16, str. 33).
   
      Izrek
   
   
               1.
            
            
               Izvedbeni sklep Komisije (EU) 2015/103 z dne 16. januarja 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije se razglasi za ničen v delu, v katerem se nanaša na Romunijo.
            
         
               2.
            
            
               Evropska komisija nosi svoje stroške in stroške, ki jih je priglasila Romunija.
            
         
      (1)  UL C 178, 1.6.2015.